Акиностудиа "Аԥсуафильм" аус зыднауло акино асценари Фазиль Искандер иажәабжь аҟынтә еиқәыршәоуп. Аҭыхрақәа реиҳарак ҟаҵоуп, амонтаж ҳалагеит, уи ҳшаалгалак, абжьы ахаҵара салагоит ҳәа еиҭеиҳәеит Аблоҭиа.
"Сара Фазиль Искандер бзиа дызбоит. Иажәабжьқәа афантазиа рацәа урҭоит. Уара утәгьы алоуҵар ауеит, аҳәаа урдуур ҟалоит. Асценари аус адызулоз сара соуп. Акино зметр маҷу ауп, 35 минуҭ иҟалоит. Аҭыхрақәа мҩаԥысуан Аӡҩыбжьа, Дәрыԥшь, Оҭҳара, Ешыра, Аҟәа. Аха ауаа реидкылара уажәы иаҳа иуадаҩхеит, аҩнусқәа рымоуп, иаашьоит", - ҳәа еиҭеиҳәеит Аблоҭиа.
Иаҳа инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит: